хардуер и софтуер, които позволяват входящите данни от потребителя да се тълкуват и обработват от машини или системи, които от своя страна предоставят изискваните резултати на потребителя“;
 ж)
 точка 78а се заменя със следното:
 „78а.
 „Условие на незначителна повреда“ означава условие на повреда, която не би намалила значително безопасността на въздухоплавателното средство и която включва действия на полетния екипаж, които са в рамките на техните възможности“;
 з)
 вмъква се следната точка 78б:
 „78б.
 „Злоупотреба с вещества“ означава употребата на едно или повече психоактивни вещества от членове на полетни екипажи, членове на кабинни екипажи и други членове на свързан с безопасността персонал по начин, при който тази употреба:
 а)
 представлява пряка опасност за употребилия съответното вещество или застрашава живота, здравето или благополучието на други хора, и/или
 б)
 причинява или задълбочава проблеми или разстройства от професионален, социален, психически или физически характер“;
 и)
 вмъкват се следните точки 96a и 96б:
 „96а.
 „Преносима EFB“ означава преносима, използвана в пилотската кабина приемаща платформа за EFB, която не е част от конфигурацията на сертифицираните въздухоплавателни средства;
 96б.
 „Преносимо електронно устройство (PED)“ означава всеки вид електронно устройство — обикновено, но не само, битова електроника — качено на борда на въздухоплавателното средство от членове на екипажа, пътници, или като част от товара, което не е включено в конфигурацията на сертифицираните въздухоплавателни средства. То включва цялото оборудване, което консумира електроенергия. Електроенергията може да бъде предоставена от вътрешни източници като батерии (презаредими или непрезаредими) или устройствата могат да бъдат свързани към конкретни захранващи източници на въздухоплавателните средства“;
 й)
 вмъкват се следните точки 120a и 120б:
 „120а.
 „Приложение за EFB от тип А“ означава приложение, чиято неизправност или неправилна употреба е без последици за безопасността;
 120б.
 „Приложение за EFB от тип Б“ означава приложение:
 а)
 чиято неизправност или неправилна употреба се класифицира като условие на незначителна повреда или такава от по-ниска степен; както и
 б)
 което не заменя, нито дублира която и да било система или функция, изисквана от наредбите за летателна годност, изискванията относно въздушното пространство или оперативните правила“;
 2)
 Приложение II се изменя, както следва:
 а)
 в точка ARO.GEN.120 буква г) се заменя със следното:
 „г)
 Компетентният орган прави оценка на всички алтернативни средства за съответствие, предложени от дадена организация съгласно:
 (1)
 точка ORO.GEN.120, буква б) от приложение III (Част ORO) към настоящия регламент;
 (2)
 за аеростати — точка BOP.ADD.010 от приложение II (Част BOP) към Регламент (ЕС) 2018/395 на Комисията (*1); или
 (3)
 за планери — точка SAO.DEC.100, буква в) от приложение II (Част SAO) към Регламент за изпълнение (ЕС) 2018/1976 на Комисията (*2);
 като анализира представената документация и, ако счете за необходимо, извършва проверка на организацията.
 Когато компетентният орган констатира, че алтернативните средства за съответствие отговарят на правилата за прилагане, той незабавно:
 (1)
 уведомява заявителя, че алтернативните средства за съответствие могат да бъдат прилагани и, ако е приложимо, изменя съответно одобрението, разрешението за специализирана операция или свидетелството на заявителя; както и
 (2)
 уведомява Агенцията за тяхното съдържание, като включва копия от всички съответни документи;
 (3)
 информира другите държави членки за алтернативните средства за съответствие, които са били